钦定古今图书集成/明伦汇编/氏族典/第092卷 > 《廖用贤尚友录》 > 于守礼
## 钦定古今图书集成/明伦汇编/氏族典/第092卷 > 《廖用贤尚友录》 > 于守礼

按《莱阳县志》：“守礼，字仲仪。博闻强识，明练典故，悉古
今治体。洪武初，举明经儒士。初授山西道御史，指陈
时政，明白剀切，上多采纳。后迁陕西按察佥事，提典
刑狱，申雪久冤，所活大辟甚众。岁大祲，发广惠仓赈
流民，计口量远近给食。后竟卒官，民遮道泣送者万
馀。”